Paleontologie is die 'biologie' van die geologie. Dit handel oor die versteende oorblyfsels van lewensvorme of fossiele – hul ouderdom, oorsprong en klassifikasie. 'n Paleontoloog is 'n wetenskaplike wat fossiele ondersoek.
Afdelinge[wysig | wysig bron]
Bekende navorsing is om dinosourusse of hominiede op te soek. In die laaste geval word gepoog om uit te vind wie ons voorouers was. Daar is ook talle afdelinge wat minder onder die publiek bekend is, soos die ondersoek na insekte of mariene oorblyfsels. Mariene-paleontologie van groot belang, byvoorbeeld vir olieontginning. Paleontoloë soek daarom omtrent orals na fossiele.
Hominiede in Suid-Afrika[wysig | wysig bron]
Hier is 'n paar van die bekendste gebiede in Suid-Afrika waar paleontoloë hominiede gevind het:
Lagerstätten[wysig | wysig bron]
Van die vindplase lewer fossiele van 'n uitsonderlik hoë kwaliteit op. So 'n plek word met 'n Duitse woord Lagerstätte genoem. Op hierdie plekke het omstandighede geheers waardeur die fossileringsproses baie bevorder is. Daar is soms selfs nog oorblyfsels van sagte liggaamsdele soos die vel, die vere, die hart ensomeer. Organismes wat net uit sagte weefsels bestaan soos jellievisse laat meestal geen oorblyfsels na nie, maar in 'n lagerstätte word ook hulle aangetref. Daar is slegs 'n handvol lagerstätten in die wêreld, maar hulle is uiters belangrik vir die paleontologie omdat hulle 'n blik bied op watter organismes in 'n bepaalde gebied in 'n bepaalde tyd geleef het. 
Ontsluit van "https://af.wikipedia.org/w/index.php?title=Paleontologie&oldid=1600261"
Die bladsy is laas op 13 Oktober 2017 om 15:48 bygewerk.